Nemzeti Élelmiszerlánc-biztonsági Hivatal
[bookmark: _Toc0]Négy vármegyében megszűnik a tűzgyújtási tilalom
Az utóbbi napokban esett csapadéknak köszönhetően szeptember 12-étől megszűnik az országos tűzgyújtási tilalom. Győr-Moson-Sopron, Somogy, Vas és Zala vármegyékben a hatóság visszavonja a tűzgyújtási korlátozást. Hazánk többi vármegyéjében, viszont továbbra is fennáll a tilalom.
A Nemzeti Élelmiszerlánc-biztonsági Hivatal (Nébih) Belügyminisztérium Országos Katasztrófavédelmi Főigazgatóságának egyetértésével szeptember 12-étől visszavonja az országos tűzgyújtási tilalmat. Az elmúlt 24 órában lehullott csapadék négy vármegyében megszüntette a fokozott erdőztűz veszélyt. 
A többi vármegyében egyelőre nem esett az egész területet megfelelően átnedvesítő mennyiségű eső. Emiatt az erdei biomassza továbbra is száraz, így ezekben a vármegyékben fennmarad a tűzgyújtási tilalom. 
Az aktuális tűzgyújtási szabályokról és korlátozásokról az erdotuz.hu és a katasztrofavedelem.hu oldalakon tájékozódhatnak.

